
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 146 

4 Μαρτίου 1997 


ΠΕΡΙΕΧΟΜΕΝΑ 


ΚΑΝΟΝΙΣΜΟΙ 

Ίδρυση και λειτουργία Εκκλησιαστικού Ιδρύματος υπδ 
την άμεση εξάρτηση της Ιεράς Μητροπόλεως θη¬ 
βών και Λεβαδείας και την επωνυμίαν «ΚΕΝΤΡΟΝ 

ΕΚΚΛΗΣΙΑΣΤΙΚΗΣ ΔΙΑΚΟΝΙΑΣ ΘΗΒΩΝ» . 1 

Ίδρυση και λειτουργία Εκκλησιαστικού Ιδρύματος υπό 
την άμεση εξάρτηση της Ιεράς Μητροπόλεως θη- 
βών και Λεβαδείας υπό την επωνυμίαν «ΚΕΝΤΡΟΝ 
ΕΚΚΛΗΣΙΑΣΤΙΚΗΣ ΔΙΑΚΟΝΙΑΣ ΟΙΝΟΦΥΤΩΝ» ... 2 
Ίδρυση και λειτουργία Εκκλησ. Ιδρύματος στο Μετόχι 
της Ιεράς Μονής Ιερουσαλήμ της Ιεράς Μητροπό¬ 
λεως θηβών και Λεβαδείας, υπό την επωνυμίαν 

«ΠΝΕΥΜΑΤΙΚΟΝ ΚΕΝΤΡΟΝ ΔΑΥΛΕIΑΣ» . 3 

Σύσταση και λειτουργία Εκκλησιαστικού Ιδρύματος υπό 
την άμεση εξάρτηση της Ιεράς Μητροπόλεως θη¬ 
βών και Λεβαδείας και την επωνυμίαν «ΕΚΚΛΗΣΙΑ¬ 
ΣΤΙΚΟΝ ΚΕΝΤΡΟΝ ΘΕΡΙΝΩΝ ΔΙΑΚΟΠΩΝ» . 4 


ΚΑ ΝΟΝΙΣΜ ΟΙ 

Αριθ. 594 <1) 


Ίδρυση και λειτουργία Εκκλησιαστικού Ιδρύματος υπό την 
άμεση εξάρτηση της Ιεράς Μητροπόλεως θηβών και 
Λεβαδείας και την επωνυμίαν «ΚΕΝΤΡΟΝ ΕΚΚΛΗΣΙΑ¬ 
ΣΤΙΚΗΣ ΔΙΑΚΟΝΙΑΣ ΘΗΒΩΝ». 

Ο ΜΗΤΡΟΠΟΛΙΤΗΣ ΘΗΒΩΝ ΚΑΙ ΛΕΒΑΔΕΙΑΣ 
Έχοντες υπόψιν: 

1. Τας ιεράς ημών υποχρεώσεις προς το χριστεπώνυμον 
πλήρωμα της Ιεράς Μητροπόλεως θηβών και Λεβαδείας, 
όπως αύται υπαγορεϋωνται υπό των Ευαγγελικών επιτα¬ 
γών και των Ιερών Κανόνων. 

β) Τας διατάξεις των άρθρων 1, παρ. 4, 29, παρ. 2 και 67 
του Ν. 590/1977 «Περί Καταστατικού Χάρτου της Εκκλη¬ 
σίας της Ελλάδος». 

γ) Το άρθρον 20, παρ. 2 του υπ' αριθ. 1/1969 Κανονι¬ 
σμού «Περί οργανισμού διοικήσεως εκκλησιαστικών Σω¬ 
μάτων και Οργάνων» (ΦΕΚ 185/τ.Α/1970). 

δ) Τας ποιμαντικός ανάγκας των χριστιανών, και μάλιστα 
των νέων, της πόλεως των θηβών. 
ε) Την υπ’ αριθμ. 325/12.11.1996 πρότασιν ημών προς 


την Ιερόν Σύνοδον. 

στ) Την από 10.1.1997 εγκριτικήν απόφασιν της Δ.Ι.Σ., 
απσφασίζομεν: 

Την ίδρυσιν και λειτουργίαν εκκλησιαστικού ιδρύματος, 
εις την πόλιν των θηβών, υπό την άμεσον εξάρτησιν της 
Ιεράς Μητροπόλεως θηβών και Λεβαδείας και την επωνυ¬ 
μίαν «ΚΕΝΤΡΟΝ ΕΚΚΛΗΣΙΑΣΤΙΚΗΣ ΔΙΑΚΟΝΙΑΣ ΘΗ¬ 
ΒΩΝ», το οποίον θα λειτουργή ως Ν.Π.Ι.Δ. με δαπάνην της 
Εκκλησίας καιάνευ επιβαρύνσεως του Κρατικού Προϋπο¬ 
λογισμού. 

Η παρούσα να δημοσιευθή εις την Εφημερίδα της Κυ- 
βερνήσεως και το περιοδικόν ΕΚΚΛΗΣΙΑ. 

Εν Λεβαδεία τη 16η Ιανουάριου 1997 
Ο Μητροπολίτης 

ΐ Ο θηβών και Λεβαδείας ΙΕΡΩΝΥΜΟΣ 


ΚΑΝΟΝΙΣΜΟΣ 

Διοικήσεως, διαχειρίσεως και λειτουργίας του Εκκλησια¬ 
στικού Ιδρύματος «ΚΕΝΤΡΟΝ ΕΚΚΛΗΣΙΑΣΤΙΚΗΣ ΔΙΑ¬ 
ΚΟΝΙΑΣ ΘΗΒΩΝ» της Ιεράς Μητροπόλεως θηβών και 
Λεβαδείας. 

Άρθρον 1 

Συνιστάται υπό την άμεσον εξάρτησιν της Ιεράς Μητρο¬ 
πόλεως θηβών και Λεβαδείας και την επωνυμίαν «ΚΕ¬ 
ΝΤΡΟΝ ΕΚΚΛΗΣΙΑΣΤΙΚΗΣ ΔΙΑΚΟΝΙΑΣ ΘΗΒΩΝ», εκκλη¬ 
σιαστικόν ίδρυμα, με έδραν την πόλιν των θηβών. 

Άρθρον 2 

Σκοποί του ιδρύματος είναι: 

α) η στέγασις και φιλοξενία των ποιμαντικών προγραμ¬ 
μάτων δια τα μέλη των ενοριών της πόλεως των θηβών, 
β) η καλλιέργεια και η ανάπτυξις της ορθοδόξου, πολιτι¬ 
στικής και πολιτισμικής συνειδήσεως των κατοίκων της 
περιοχής του Δήμου Θηβαίων, 
γ) η προβολή και διαφύλαξις της ορθοδόξου πίστεως, 
δ) η καλλιέργεια κοινωνίας, αγάπης και επικοινωνίας με¬ 
ταξύ των ενοριτών του Δήμου Θηβαίων, 
ε) η αντιμετώπισις των διαφόρων πνευματικών και κοι¬ 
νωνικών προβλημάτων της περιοχής. 

Άρθρον 3 

Μέσα προς επίτευξιν των σκοπών είναι: 

α) η ενεργοποίησις και αξιοποίησις του ανθρωπίνου δυ¬ 
ναμικού, 

β) η εκ μέρους της Ιερός Μητροπόλεως παρεχομένη 
βοήθεια και εν'ισχυσις, 

γ) η λειτουργία φιλανθρωπικών, θρησκευτικών, ψυχα¬ 
γωγικών, πολιτιστικών, οικολογικών και αθλητικών προ¬ 
γραμμάτων, 

δ) η διοργάνωσις διαλέξεων, σεμιναρίων και άλλων εκ¬ 
δηλώσεων, 

ε) η λειτουργία βιβλιοθήκης, 
στ) διάφοροι εκδόσεις. 

Άρθρον 4 

α. Το ίδρυμα διοικείται υπό τριμελούς Διοικητικού Συμ¬ 
βουλίου αποτελουμένου εκ του εκάστοτε Μητροπολίτου 
θηβών και Λεβαδείας, ως Προέδρου, νομίμως αναπλη- 
ρουμένου και δύο μελών, μετά των αναπληρωτών των, τα 
οποία προτείνονται υπό του Σεβασμιωτάτου Προέδρου και 
διορίζονται υπό του Μητροπολιτικοϋ Συμβουλίου, επί 
τριετή θητεία. 

β. Αι θέσεις των μελών του Διοικητικού Συμβουλίου εί¬ 
ναι τιμητικοί και άμισθοι. 

γ. Το Διοικητικόν Συμβούλιον συνεδριάζει τη προσκλή- 
σει του Σεβασμιωτάτου Μητροπολίτου και ευρίσκεται εν 
απαρτία παρόντων δύο τουλάχιστον μελών. 

δ. Αι αποφάσεις λαμβάνονται κατά πλειοψηφίαν και εις 
περίπτωσιν ισοψηφίας υπερισχύει η ψήφος του Προέ¬ 
δρου. 

ε. Μέλος πσραιτούμενον, μη ενδιαφερόμενον ή μη με- 
τέχον, αδικαιολογήτους, εις τρεις συνεχείς συνεδρίας του 
Διοικητικού Συμβουλίου, αντικαθίσταται υπό νέου μέλους, 
κατόπιν προτάσεως του Σεβ. Προέδρου. 

Αρθρον 5 

α. Το Διοικητικόν Συμβούλιον αποφασίζει επί πάσης 
υποθέσεως αφορώσης εις την διοργάνωσιν, διοίκησιν, 
λειτουργίαν και διαχείρισιν του ιδρύματος, ψηφίζον σχετι¬ 
κόν Κανονισμόν. 

β. Συντάσσει τον Προϋπολογισμόν και Απολογισμόν του 
ιδρύματος και υποβάλλει τούτους προς έγκρισιν εις το 
Μητροπολιτικόν Συμβούλιον. 

γ. Το Διοικητικόν Συμβούλιο συνεργάζεται μετά των 
Εφημερίων και των μελών των Εκκλησιαστικών Συμβου¬ 
λίων των ενοριών του Δήμου Θηβαίων, της Τοπικής Αυτο- 
διοικήσεως και πάσης άλλης Αρχής, δια την επίτευξιν των 
σκοπών του Κέντρου Εκκλησιαστικής Διακονίας. 

Άρθρον 6 

Ο Πρόεδρος του ιδρύματος, ή ο αναπληρωτής αυτού, 
εκπροσωπεί το ίδρυμα εις όλας τας εννόμους αυτού σχέ¬ 
σεις και εις πάσαν άλλην αρχήν, υπογράφει δε τα πάσης 
φύσεως έγγραφα και συμβάσεις του ιδρύματος. 

Άρθρον 7 

Πόροι του ιδρύματος είναι: 

α. Εισφοραί των ιερών Ναών της πόλεως των θηβών. 
β. Προαιρετικοί εισφοραί και δωρεαί. 
γ. Επιχορηγήσεις, κληρονομίαι και κληροδοσίαι φυσι¬ 
κών ή νομικών προσώπων υπέρ του Κέντρου. 


δ. Ποσά προερχόμενα εκ πάσης άλλης νομίμου πηγής, 
ε. Τόκοι εκ κεφαλαίων. 

Άρθρον 8 

Οι πόροι του ιδρύματος διατίθενται: 
α. Δια την αντιμετώπισιν των εξόδων λειτουργίας του 
Κέντρου, ως και των προγραμμάτων αυτού, 
β. Δια την συντήρησιν του κτιρίου, 
δ. Δια την απόδοσιν πάσης οφειλής αναγραφομένης εις 
τον Προϋπολογισμόν. 

Άρθρον 9 

Το ίδρυμα τηρεί βιβλίον Πρωτοκόλλου, Κτηματολόγιον, 
Βιβλίον Πράξεων του Διοικητικού Συμβουλίου, ΒιβλίονΤα- 
μείου, Γραμμάτια εισπράξεων και εντάλματα πληρωμών, 
άπαντα ηριθμημένα και θεωρημένα υπό του Σεβασμιωτά- 
του Μητροπολίτου. 

Άρθρον 10 

Το ίδρυμα έχει σφραγίδα κυκλικήν φέρουσαν εις δύο 
κύκλους την επωνυμίαν του ιδρύματος «ΚΕΝΤΡΟΝ ΕΚ¬ 
ΚΛΗΣΙΑΣΤΙΚΗΣ ΔΙΑΚΟΝΙΑΣ ΘΗΒΩΝ» και τας λέξεις ΙΕΡΑ 
ΜΗΤΡΟΠΟΛΙΣ ΘΗΒΩΝ ΚΑΙ ΛΕΒΑΔΕΙΑΣ, εις δε το μέσον 
την εικόνα του Κυρίου. 

Άρθρον 11 

Παν θέμα το οποίον ανακύπτει κατά την εφαρμογήν του 
παρόντος Κανονισμού και δεν προβλέπεται ρητώς εις τα 
άρθρα αυτού, ρυθμίζεται με απόφασιν του Διοικητικού 
Συμβουλίου. 

Αρθρον 12 

Εις περίπτωσιν διαλύσεως του ιδρύματος, κατόπιν ητιο- 
λογημένης αποφάσεως του Δ.Σ., άπασα η κινητή και ακί¬ 
νητος περιουσία αυτού περιέρχεται εις το Νομικόν Πρό- 
σωπον της Ιερός Μητροπόλεως θηβών και Λεβαδείας. 

Άρθρον 14 

Η ισχύς του παρόντος άρχεται από της δημοσιεύσεώς 
του εις την Εφημερίδα της Κυβερνήσεως και το Περιοδι¬ 
κόν ΕΚΚΛΗΣΙΑ. 

Άρθρον15 

Από τας διατάξεις του παρόντος Κανονισμού προκαλεί- 
ται δαπάνη εις βάρος του προϋπολογισμού του Νομικού 
Προσώπου της Ιερός Μητροπόλεως θηβών και Λεβα¬ 
δείας, το ύψος της οποίας δεν είναι δυνατόν να προσδιο- 
ρισθή. 

-4- 

Αριθ. 595 (2) 

Ίδρυση και λειτουργία Εκκλησιαστικού Ιδρύματος υπό την 
άμεση εξάρτηση της Ιερός Μητροπόλεως θηβών και 
Λεβαδείας υπό την επωνυμίαν «ΚΕΝΤΡΟΝ ΕΚΚΛΗ¬ 
ΣΙΑΣΤΙΚΗΣ ΔΙΑΚΟΝΙΑΣ ΟΙΝΟΦΥΤΩΝ». 

Ο ΜΗΤΡΟΠΟΛΙΤΗΣ ΘΗΒΩΝ ΚΑΙ ΛΕΒΑΔΕΙΑΣ 
Έχοντες υπόψιν: 

α) Τας ιερός ημών υποχρεώσεις προς το χριστεπώνυμον 
πλήρωμα της Ιερός Μητροπόλεως θηβών και Λεβαδείας, 
όπως αύται υπαγορεύωνται υπό των Ευαγγελικών επιτα¬ 
γών και των Ιερών Κανόνων, 
β) Τας διατάξεις των άρθρων 1, παρ. 4,29, παρ. 2 και 67 

του Ν. 590/1977 «Περί Καταστατικού Χάρτου της Εκκλη¬ 
σίας της Ελλάδος». 

V) Το άρθρον 20, παρ. 2 του υπ’ αριθ. 1/1969 Κανονι¬ 
σμού «Περί οργανισμού διοικήσεως εκκλησιαστικών Σω¬ 
μάτων και Οργάνων» (ΦΕΚ 185/τ.Α/1970). 

δ) Τον κίνδυνον αλλοίωσε ως της πνευματικής καταστά- 
σεως και φυσιογνωμίας της περιοχής των Οινοφύτων κα¬ 
θώς και τη δημιουργία και συσοώρευσιν ποικίλων προβλη¬ 
μάτων, λόγω της μετεγκαταστάσεως εις την περιοχήν των 
βιομηχανικών μονάδων και εργοστασίων εκ της Αττικής. 

ε) Την υπ’ αριθμ. 325/12.11.1996 πρότασιν ημών προς 
την Ιεράν Σύνοδον. 

στ) Την από 10.1.1997 εγκριτικήν απόφασιν της Δ.Ι.Σ., 
αποφασίζομε ν: 

Την ίδρυσιν και λειτουργίαν εκκλησιαστικού ιδρύματος, 
υπό την άμεσον εξάρτησιν της Ιερός Μητροπόλεως θη- 
βών και Λεβαδείας εις τα Οινόφυτα Βοιωτίας, υπό την 
επωνυμίαν «ΚΕΝΤΡΟΝ ΕΚΚΛΗΣΙΑΣΤΙΚΗΣ ΔΙΑΚΟΝΙΑΣ 
ΟΙΝΟΦΥΤΩΝ», το οποίον θα λειτουργή ως Ν.Π.Ι.Δ. με δα¬ 
πάνην της Εκκλησίας και άνευ επιβαρύνοεως του Κρατι¬ 
κού Προϋπολογισμού. 

Η παρούσα να δημοσιευθή εις την Εφημερίδα της Κυ- 
βερνήσεως και το περιοδικόν ΕΚΚΛΗΣΙΑ. 

Εν Λεβαδεία τη 16η Ιανουάριου 1997 
Ο Μητροπολίτης 

ΐ Ο θηβών και Λεβαδείας ΙΕΡΩΝΥΜΟΣ 


ΚΑΝΟΝΙΣΜΟΣ 

Διοικήσεως, διαχειρίσεως και λειτουργίας του Εκκλησια¬ 
στικού Ιδρύματος «ΚΕΝΤΡΟΝ ΕΚΚΛΗΣΙΑΣΤΙΚΗΣ ΔΙΑ¬ 
ΚΟΝΙΑΣ ΟΙΝΟΦΥΤΩΝ» της Ιερός Μητροπόλεως θη¬ 
βών και Λεβαδείας. 

Άρθρον 1 

Συνιστάται εις τα Οινόφυτα Βοιωτίας, υπό την άμεσον 
εξάρτησιν της Ιεράς Μητροπόλεως θηβών και Λεβαδείας, 
εκκλησιαστικόν ίδρυμα, υπό την επωνυμίαν «ΚΕΝΤΡΟΝ 
ΕΚΚΛΗΣΙΑΣΤΙΚΗΣ ΔΙΑΚΟΝΙΑΣ ΟΙΝΟΦΥΤΩΝ». 

Άρθρον 2 

Σκοποί του ιδρύματος είναι: 

α) η καλλιέργεια και η ανάπτυξις της ορθοδόξου, πολιτι¬ 
στικής και πολιτισμικής συνειδήσεως των κατοίκων της 
περιοχής του Δήμου Οινοφύτων, 
β) η προβολή και διαφύλαξις της ορθοδόξου πίστεως, 
γ) η καλλιέργεια κοινωνίας και αγάπης μεταξύ των εντός 
των ορίων του Δήμου Οινοφύτων διαβιοϋντων, 
δ) η πληρεστέρα ποιμαντική δράσις και πνευματική 
εγρήγορσις της ενορίας των Οινοφύτων, 

ε) η αναζωπύρωσις του λόγου και του πνεύματος, η δια- 
φύλαξις της παραδόσεως και του πολιτισμού του γένους, 

στ) η προσπάθεια καλλιέργειας οικολογικής συνειδή- 
σεως και ευαισθησίας δια την προστασίαν του περιβάλλο¬ 
ντος, την μείωσιν της ρυπάνσεως της ατμοσφαίρας και 
της περιοχής, την καλυτέραν ποιότητα ζωής και διαβιώ- 
σεως, 

ζ) η αντιμετώπισις των διαφόρων πνευματικών και κοι¬ 


νωνικών προβλημάτων της περιοχής λόγω των ιδιαιτερο¬ 
τήτων αυτής. 

Άρθρον 3 

Μέσα προς επίτευξιν των σκοπών είναι: 
α) η ενεργοποίησις και αξιοποίησις του ανθρωπίνου δυ¬ 
ναμικού, 

β) η εκ μέρους της Ιεράς Μητροπόλεως παρεχομένη 
βοήθεια και ενίσχυσις, 

γ) η λειτουργία φιλανθρωπικών, θρησκευτικών, ψυχα¬ 
γωγικών, πολιτιστικών, οικολογικών και αθλητικών προ¬ 
γραμμάτων, 

δ) η διοργάνωσις διαλέξεων, σεμιναρίων, εκδηλώ¬ 
σεων, 

ε) η λειτουργία βιβλιοθήκης, 
στ) διάφοροι εκδόσεις. 

Αρθρον 4 

α. Το ίδρυμα διοικείται υπό πενταμελούς Διοικητικού 
Συμβουλίου αποτελουμένου έκτου εκάστοτε Μητροπολί¬ 
του θηβών και Λεβαδείας, ως Προέδρου, αναπληρουμέ- 
νου νομίμως και τεσσάρων μελών, μετά των αναπληρωτών 
των, τα οποία προτείνονται υπάτου Σεβασμιωτάτου Προέ¬ 
δρου και διορίζονται υπό του Μητροπολιτικού Συμβου¬ 
λίου, επί τριετή θητεία. 

β. Αι θέσεις των μελών του Διοικητικού Συμβουλίου εί¬ 
ναι τιμητικοί και άμισθοι 

γ. Το Διοικητικόν Συμβούλιον συνεδριάζει τη προσκλή- 
σει του Σεβασμιωτάτου Μητροπολίτου και ευρίσκεται εν 
απαρτία παρόντων τριών τουλάχιστον μελών. 

δ. Αι αποφάσεις λαμβάνονται κατά πλειοψηφίαν και εις 
περίπτωοιν ισοψηφϊας υπερισχύει η ψήφος του Προέ¬ 
δρου. 

ε. Μέλος παραιτοΰμενον, μη ενδιαφερόμενον ή μη με- 
τέχον, αδικαιολογήτως, εις τρεις συνεχείς συνεδρίας του 
Διοικητικού Συμβουλίου, αντικαθίσταται υπό νέου μέλους, 
κατόπιν προτάσεως του Σεβ. Προέδρου. 

Άρθρον 5 

α. Το Διοικητικόν Συμβούλιον αποφασίζει επί πόσης 
υποθέσεως αφορώσης εις την διοργάνωσιν, διοίκησιν, 
λειτουργίαν και διαχείρισιν του ιδρύματος. 

β. Συντάσσει τον Προϋπολογισμόν και Απολογισμόν του 
ιδρύματος και υποβάλλει τούτους προς έγκρισιν εις το 
Μητροπολιτικόν Συμβούλιον. 

γ. Το Διοικητικόν Συμβούλιο συνεργάζεται μετά των 
Εφημερίων και των μελών των Εκκλησιαστικών Συμβου¬ 
λίων της ενορίας του Δήμου Οινοφύτων, της Τοπικής Αυ- 
τοδιοικήσεως και πόσης άλλης Αρχής, δια την επίτευξιν 
των σκοπών του Κέντρου Εκκλησιαστικής Διακονίας. 

Άρθρον 6 

Ο Πρόεδρος του ιδρύματος, ή ο αναπληρωτής αυτού, 
εκπροσωπεί το ίδρυμα εις όλας τας εννόμους αυτού σχέ¬ 
σεις και εις πάσαν άλλην αρχήν, υπογράφει δε τα πόσης 
φύσεως έγγραφα και συμβάσεις του ιδρύματος. 

Αρθρον 7 

Πόροι του ιδρύματος είναι: 

α. Εισφοραί του ιερού Ναού του Δήμου Οινοφύτων. 
β. Προαιρετικοί εισφοραί και δωρεαί. 
γ. Επιχορηγήσεις, κληρονομίαι και κληροδοσίαι φυσι- 

κών ή νομικών προσώπων υπέρ του Πνευματικού Κέ¬ 
ντρου. 

δ. Ποσά προερχόμενα εκ πόσης άλλης νομίμου πηγής, 
ε. Τόκοι εκ κεφαλαίων. 

Άρθρον 8 

Οι πόροι του ιδρύματος διατίθενται: 
α. Δια την αντιμετώπισιν των εξόδων λειτουργίας του 
Κέντρου, ως και των προγραμμάτων αυτού, 
β. Δια την ουντήρησιν του κτιρίου, 
δ. Δια την απόδοσιν πόσης οφειλής σναγραφομένης εις 
τον Προϋπολογισμόν. 

Αρθρον 9 

Το ίδρυμα τηρεί βιβλίον Πρωτοκόλλου, Κτηματολόγιον, 
Βιβλίον Πράξεων του Διοικητικού Συμβουλίου, Βιβλίον Τα¬ 
μείου, Γραμμάτια εισπράξεων και εντάλματα πληρωμών, 
άπαντα ηριθμημένα και θεωρημένα υπό του Σεβασμιωτά- 
του Μητροπολίτου. 

Άρθρον 10 

Το ίδρυμα έχει σφραγίδα κυκλικήν φέρουσαν εις δύο 
κύκλους την επωνυμίαν του ιδρύματος «ΚΕΝΤΡΟΝ ΕΚ¬ 
ΚΛΗΣΙΑΣΤΙΚΗΣ ΔΙΑΚΟΝΙΑΣ ΟΙΝΟΦΥΤΩΝ» και τας λέξεις 
ΙΕΡΑ ΜΗΤΡΟΠΟΛΙΣ ΘΗΒΩΝ ΚΑΙ ΛΕΒΑΔΕΙΑΣ, εις δε το 
μέσον την εικόνα του Αγίου Σπυρίδωνος. 

Άρθρον 11 

Παν θέμα το οποίον ανακύπτει κατά την εφαρμογήν του 
παρόντος Κανονισμού και δεν προβλέπεται ρητώς εις τα 
άρθρα αυτού, ρυθμίζεται με απόφασιν του Διοικητικού 
Συμβουλίου. 

Άρθρον 12 

Εις περίπτωσιν διαλύσεως του ιδρύματος, κατόπιν ητιο- 
λογημένης αποφάσεως του Δ.Σ., άπαοα η κινητή και ακί¬ 
νητος περιουσία αυτού περιέρχεται εις το Νομικόν Πρό- 
σωπον της Ιεράς Μητροπόλεως θηβών και Λεβαδείας. 

Άρθρον 13 

Η ισχύς του παρόντος άρχεται από της δημόσιε ύσεώς 
του εις την Εφημερίδα της Κυβερνήσεως και το Περιοδι¬ 
κόν ΕΚΚΛΗΣΙΑ. 

Άρθρον 15 

Από τας διατάξεις του παρόντος Κανονισμού προκαλεί- 
ται δαπάνη εις βάρος του προϋπολογισμού του Νομικού 
Προσώπου της Ιεράς Μητροπόλεως θηβών και Λεβα¬ 
δείας, το ύψος της οποίας δεν είναι δυνατόν να προσδιο- 
ρισθή. 

- +- 

Αριθ. 596 (3) 

Ίδρυση και λειτουργία Εκκλησ. Ιδρύματος στο Μετόχι της 
Ιεράς Μονής Ιερουσαλήμ της Ιεράς Μητροπόλεως θη¬ 
βών και Λεβαδείας, υπό την επωνυμίαν «ΠΝΕΥΜΑΤΙ¬ 
ΚΟΝ ΚΕΝΤΡΟΝ ΔΑΥΛΕΙΑΣ». 

Ο ΜΗΤΡΟΠΟΛΙΤΗΣ ΘΗΒΩΝ ΚΑΙ ΛΕΒΑΔΕΙΑΣ 
Έχοντες υπ’ όψιν: 

α) Τας ιεράς ημών υποχρεώσεις προς τοχριστεπώνυμον 
πλήρωμα της Ιεράς Μητροπόλεως θηβών και Λεβαδείας 
και μάλιστα προς την νεότητα, όπως αύται υπαγορεύονται 
υπό των Ευαγγελικών επιταγών και των Ιερών Κανόνων. 


β) Τας διατάξεις των άρθρων 1, παρ. 4,29, παρ. 2 και 67 
του Ν. 590/1977 «Περί Καταστατικού Χάρτου της Εκκλη¬ 
σίας της Ελλάδος». 

γ) Το άρθρον 20, παρ. 2 του υπ’ αριθ. 1/1969 Κανονι¬ 
σμού «Περί οργανισμού διοικήσεως εκκλησιαστικών Σω¬ 
μάτων και Οργάνων», (ΦΕΚ 185 - τ.Α. 1970). 

δ) Τας ποιμαντικός ανάγκας των δύο ενοριών της κοινό- 
τητος Δουλείας. 

ε) Την υπ’ αριθμ. 325-12.11.1996 πρότασιν ημών προς 
την Ιεράν Σύνοδον. 

στ) Την από 10.1.1997 εγκριτικήν Απόφασιν της Δ.Ι.Σ., 
αποφασίζομεν: 

Την ίδρυσιν και λειτουργίαν εκκλησιαστικού ιδρύματος, 
εις το υπό αναστήλωσιν Μετόχιον της Ιεράς Μονής Ιερου¬ 
σαλήμ της Ιεράς Μητροπόλεως θηβών και Λεβαδείας, 
υπό την επωνυμίαν «ΠΝΕΥΜΑΤΙΚΟΝ ΚΕΝΤΡΟΝ ΔΑΥ- 
ΛΕΙΑΣ», το οποίον θα λειτουργή, ως Ν.Π.Ι.Δ. με δαπάνην 
της Εκκλησίας και άνευ επιβαρύνσεως του Κρατικού 
Προϋπολογισμού. 

Η παρούσα να δημοσιευθή εις την Εφημερίδα της Κυ¬ 
βερνήσεως και το περιοδικόν ΕΚΚΛΗΣΙΑ. 

Εν Λειβαδεία τη 17η Ιανουάριου 1997 
Ο Μητροπολίτης 

ί Ο θηβών και Λεβαδείας ΙΕΡΩΝΥΜΟΣ 


ΚΑΝΟΝΙΣΜΟΣ 

Διοικήσεως, διαχειρίσεως και λειτουργίας του Εκκλησια¬ 
στικού Ιδρύματος «ΠΝΕΥΜΑΤΙΚΟΝ ΚΕΝΤΡΟΝ ΔΑΥ- 
ΛΕΙΑΣ» της Ιεράς Μητροπόλεως θηβών και Λεβα¬ 
δείας. 

Άρθρον 1 

Συνιστάται εις την Κωμόπολιν Δαυλείας, εις το υπόανα- 
στήλωσιν Μετόχιον της Ιεράς Μονής Ιερουσαλήμ, υπό την 
άμεσον εξάρτησιν της Ιεράς Μητροπόλεως θηβών και Λε¬ 
βαδείας, εκκλησιαστικόν ίδρυμα, υπό την επωνυμίαν 
«ΠΝΕΥΜΑΤΙΚΟΝ ΚΕΝΤΡΟΝ ΔΑΥΛΕΙΑΣ», με έδρα την 
Δαύλειαν. 

Άρθρον 2 

Σκοποί του ιδρύματος είναι: 

α) η καλλιέργεια και η ανάπτυξις της ορθοδόξου, πολιτι¬ 
στικής και πολιτισμικής συνειδήσεως των ενοριτών της 
Δαυλείας και κυρίως των νέων, 

β) η προβολή και διαφύλαξις της ορθοδόξου πίστεως, 

γ) η καλλιέργεια κοινωνίας και αγάπης μεταξύ των ενο¬ 
ριτών, 

δ) η πληρεοτέρα ποιμαντική δράσις και προφητική 
εγρήγορσις αυτών, 

ε) η αναζωπύρωσις του λόγου και του πνεύματος, η δια- 
φύλαξις της παραδόσεως και του πολιτισμού του γένους. 

Άρθρον 3 

Μέσα προς επίτευξιν των σκοπών είναι: 

α) ο υπό αναστήλωσιν χώρος του Μετοχιού της Ιεράς 
Μονής Ιερουσαλήμ, ο οποίος φιλοξενεί τας δραστηριότη¬ 
τας των δύο ενοριών, 

β) η ενεργοποίησις και αξιοποίησις του ανθρωπίνου δυ¬ 
ναμικού, 

γ) η εκ μέρους της Ιεράς Μητροπόλεως παρεχομένη 
βοήθεια και ενίσχυσις, 

δ) η λειτουργία σεμιναρίων, φιλανθρωπικών, θρησκευτι¬ 
κών, ψυχαγωγικών, πολιτιστικών και αθλητικών προγραμ¬ 
μάτων, διαλέξεων, εκδηλώσεων, βιβλιοθήκης, 
ε) η διοργάνωσις σεμιναρίων, διαλέξεων και άλλων εκ¬ 
δηλώσεων, 

στ) η λειτουργία βιβλιοθήκης, 
ζ) εκδόσεις. 

Άρθρον 4 

α. Το ίδρυμα διοικείται υπό τριμελούς Διοικητικού Συμ¬ 
βουλίου αποτελουμένου εκ του εκάστοτε Μητροπολίτου 
θηβών και Λεβαδείας, ως Προέδρου, αναπληρουμένου 
νομίμως, και δύο μελών, μετά των αναπληρωτών των, τα 
οποία προτείνονται υπό του Σεβασμιωτάτου Προέδρου και 
διορίζονται υπό του Μητροπολιτικού Συμβουλίου, επί 
τριετεί θητεία. 

β. Αι θέσεις των μελών του Διοικητικού Συμβουλίου εί¬ 
ναι τιμητικοί και άμισθοι. 

γ. Το Διοικητικόν Συμβούλιον συνεδριάζει τη προσκλή- 
σει του Σεβασμιωτάτου Μητροπολίτου και ευρίσκεται εν 
απαρτία παρόντων δύο τουλάχιστον μελών. 

δ. Αι αποφάσεις λαμβάνονται κατά πλειοψηφίαν και εις 
περίπτωσιν ισοψηφίας υπερισχύει η ψήφος του Προέ¬ 
δρου. 

ε. Μέλος παραιτούμενον, μη ενδιαφερόμενον ή μη με- 
τέχον, αδικαιολογήτως, εις τρεις συνεχείς συνεδρίας του 
Διοικητικού Συμβουλίου, αντικαθίσταται υπό νέου μέλους, 
κατόπιν προτάσεως του Σεβ. Προέδρου. 

Αρθρον 5 

α. Το Διοικητικόν Συμβούλιον αποφασίζει επί πόσης 
υποθέσεως αφορώσης εις την διοργάνωσιν, διοίκησιν, 
λειτουργίαν και διαχείρισιν του ιδρύματος. 

β. Συντάσσει τον Προϋπολογισμόν και Απολογισμόν του 
ιδρύματος και υποβάλλει τούτου εις το Μητροπολιτικόν 
Συμβούλιον προς έγκρισιν. 

γ. Το Διοικητικόν Συμβούλιον συνεργάζεται μετά των 
εφημερίων και των μελών των εκκλησιαστικών συμβου¬ 
λίων των ενοριών της Κοινότητος Δαυλείας δια την επίτευ- 
ξιν των σκοπών του Πνευματικού Κέντρου. 

Αρθρον 6 

Ο Πρόεδρος του ιδρύματος, ή ο αναπληρωτής αυτού, 
εκπροσωπεί το ίδρυμα εις όλας τας εννόμους αυτού σχέ¬ 
σεις και εις πάσαν άλλην αρχήν, υπογράφει δε τα πόσης 
φύσεως έγγραφα και συμβάσεις του ιδρύματος. 

Άρθρον 7 

Πόροι του ιδρύματος είναι: 

α. Εισφορά! των ιερών Ναών της Κοινότητος Δου¬ 
λείας. 

β. Προαιρετικοί εισφοραί και δωρεαί. 
γ. Επιχορηγήσεις, κληρονομίαι και κληροδοσίαι φυσι¬ 
κών ή νομικών προσώπων υπέρ του Πνευματικού Κέντρου 
δ. Ποσά προερχόμενα εκ πάσης άλλης νομίμου πηγής, 
ε. Τόκοι εκ κεφαλαίων. 

Άρθρον 8 

Οι πόροι του ιδρύματος διατίθενται: 
α. Δια την αντιμετώπισιν των εξόδων λειτουργίας του 
Πνευματικού Κέντρου, ως και των προγραμμάτων αυτού, 
β. Δια την συντήρησιν του κτιρίου. 


δ. Δια την απόδοσιν πάσης οφειλής αναγραφομένης εις 
τον Προϋπολογισμόν. 

Άρθρον 9 

Το ίδρυμα τηρεί Βιβλίον Πρωτοκόλλου, Κτηματολόγιον, 
Βιβλίον Πράξεωντου Διοικητικού Συμβουλίου, Βιβλίον Τα¬ 
μείου, Γραμμάτια εισπράξεων και εντάλματα πληρωμών, 
άπαντα ηριθμημένα και θεωρημένα υπό του Σεβασμιωτά- 
του Μητροπολίτου. 

Αρθρον 10 

Το ίδρυμα έχει σφραγίδα κυκλικήν φέρσυσαν εις δύο 
κύκλους την επωνυμίαν του ιδρύματος «ΠΝΕΥΜΑΤΙΚΟΝ 
ΚΕΝΤΡΟΝ ΔΑΥΛΕΙΑΣ» και τας λέξεις ΙΕΡΑ ΜΗΤΡΟΠΟ- 
ΛΙΣ ΘΗΒΩΝ ΚΑΙ ΛΕΒΑΔΕΙΑΣ, εις δε το μέσον γραμμικόν 
σχέδιον του Πνευματικού Κέντρου. 

Αρθρον 11 

Παν θέμα το οποίον ανακύπτει κατά την εφαρμογήν του 
παρόντος Κανονισμού και δεν προβλέπεται ρητώς εις τα 
άρθρα αυτού, ρυθμίζεται με απάφασιν του Διοικητικού 
Συμβουλίου. 

Άρθρον 12 

Εις περίπτωσιν διαλύσεως του ιδρύματος, κατόπιν ητιο- 
λογημένης αποφάσεως του Δ.Σ., άπασα η κινητή και ακί¬ 
νητος περιουσία αυτού περιέρχεται εις το Νομικόν Πρό- 
σωπον της Ιερός Μητροπόλεως θηβών και Λεβαδείας. 

Άρθρον 14 

Η ισχύς του παρόντος άρχεται από της δημοσιεύσεώς 
του εις την Εφημερίδα της Κυβερνήσεως και το Περιοδι¬ 
κόν ΕΚΚΛΗΣΙΑ. 

Άρθρον 15 

Από τας διατάξεις του παρόντος Κανονισμού προκαλεί- 
ται δαπάνη εις βάρος του προϋπολογισμού του Νομικού 
Προσώπου της Ιεράς Μητροπόλεως θηβών και Λεβα- 
δεΐας, το ύψος της οποίας δεν είναι δυνατόν να προσδιο- 
ρισθή. 

-4- 

Αριθ. 597 (4) 

Σύσταση και λειτουργία Εκκλησιαστικού Ιδρύματος υπό 
την άμεση εξάρτηση της Ιερός Μητροπόλεως θηβών 
και Λεβαδείας και την επωνυμίαν «ΕΚΚΛΗΣΙΑΣΤΙΚΟΝ 
ΚΕΝΤΡΟΝ ΘΕΡΙΝΩΝ ΔΙΑΚΟΠΩΝ». 

Ο ΜΗΤΡΟΠΟΛΙΤΗΣ ΘΗΒΩΝ ΚΑΙ ΛΕΒΑΔΕΙΑΣ 
Έχοντες υπ’ όψιν: 

α) Τας ιερός ημών υποχρεώσεις προς το χριστεπώνυμον 
πλήρωμα της Ιεράς Μητροπόλεως θηβών και Λεβαδείας 
και ιδιαιτέρως προς την νεότητα, όπως αύται υπαγορεύω- 
νται υπό των Ευαγγελικών επιταγών και των Ιερών Κανό¬ 
νων. 

β) Τας διατάξεις των άρθρων 1, παρ. 4, 29, παρ. 2 και 67 
του Ν. 590/1977 «Περί Καταστατικού Χάρτου της Εκκλη¬ 
σίας της Ελλάδος», εν συνδυασμώ προς το άρθρον 20 του 
υπ’ αριθμ. 1-1969 Κανονισμού (ΦΕΚ 185 - τ.Α. 1970). 

γ) Την ανάγκην δημιουργίας και νέων εγκαταστάσεων 
δια τας θερινήν διαμονήν μαθητών, σπουδαστών, φοιτη¬ 
τών, εργαζομένων νέων και ενηλίκων, 
δ) Τον σχεδιασμόν και την διευκόλυνσιν των ποιμαντι- 

κών προγραμμάτων της τοπικής Εκκλησίας εις τα πλαίσια 
των θερινών διακοπών, 

ε) Την υπ’ αριθμ. 321-12.11.1996 πρότασιν ημών προς 
την Ιεράν Σύνοδον. 

στ) Την από 10.1.1997 εγκριτικήν Απόφασιν της Δ.Ι.Σ., 
αποφασ'ιζομεν: 

Την σύοτασιν και λειτουργίαν εκκλησιαστικού ιδρύμα¬ 
τος, εις την περιοχήν της Ιερός Μονής Ιερουσαλήμ Δου¬ 
λείας, υπό την άμεσον εξάρτησιν της Ιερός Μητροπόλεως 
θηβών και Λεβαδείας και την επωνυμίαν «ΕΚΚΛΗΣΙΑΣΤΙ¬ 
ΚΟΝ ΚΕΝΤΡΟΝ ΘΕΡΙΝΩΝ ΔΙΑΚΟΠΩΝ., το οποίον θα 
λειτουργή, ως Ν.Π.Ι.Δ. με δαπάνην της Εκκλησίας και 
άνευ επιβαρύνσεως του Κρατικού Προϋπολογισμού. 

Η παρούσα να δημοσιευθή εις την Εφημερίδα της Κυ- 
βερνήσεως και το περιοδικόν ΕΚΚΛΗΣΙΑ. 

Εν Λειβαδεία τη 17η Ιανουάριου 1997 
Ο Μητροπολίτης 

ΐ Ο θηβών και Λεβαδείας ΙΕΡΩΝΥΜΟΣ 


ΚΑΝΟΝΙΣΜΟΣ 

Διοικήοεως, διαχειρίσεως και λειτουργίας του Εκκλησια¬ 
στικού Ιδρύματος «ΕΚΚΛΗΣΙΑΣΤΙΚΟΝ ΚΕΝΤΡΟΝ ΘΕ¬ 
ΡΙΝΩΝ ΔΙΑΚΟΠΩΝ» της Ιερός Μητροπόλεως θηβών 
και Λεβαδείας. 

Άρθρον 1 

Συνιστάται, εις την Ιερόν Μητρόπολιν θηβών και Λεβα¬ 
δείας, εκκλησιαστικόν ίδρυμα, υπό την άμεσον εξάρτησιν 
της Ιερός Μητροπόλεως θηβών και Λεβαδείας και την 
επωνυμίαν «ΕΚΚΛΗΣΙΑΣΤΙΚΟΝ ΚΕΝΤΡΟΝ ΘΕΡΙΝΩΝ 
ΔΙΑΚΟΠΩΝ». Το ίδρυμα θα λειτουργήση εις περιοχήν 
πλησίον της Ιερός Μονής Ιερουσαλήμ Δαυλείας. 

Άρθρον 2 

Σκοποί του ιδρύματος είναι: 

α) η δημιουργία νέων προτύπων εγκαταστάσεων δια την 
διαμονήν νέων και ενηλίκων, 

β) η εξυπηρέτησις των ποιμαντικών προγραμμάτων της 
τοπικής Εκκλησίας κατά την διάρκειαν των θερινών διακο¬ 
πών, 

γ) η καλλιέργεια της ορθοδόξου αγωγής και παιδείας, 

δ) η γνωριμία και επικοινωνία των μελών του Σώματος 
της τοπικής Εκκλησίας. 

ε) η φιλοξενία ορθοδόξων νέων από άλλας χώρας και η 
καλλιέργεια του πνεύματος της κοινωνίας. 

στ) η στήριξις της οικογένειας. 

Άρθρον 3 

Μέσα προς επίτευξιν των σκοπών είναι: 

α) Αι εγκαταστάσεις και ο κατάλληλος εξοπλισμός του 
Κέντρου, 

β) η ενεργοποίησις, αξιοποίησις και εθελοντική διακο¬ 
νία του ανθρωπίνου δυναμικού της Ιεράς Μητροπό¬ 
λεως, 

γ) ο σχεδιασμός και η εκτέλεσις θεολογικών, μορφωτι¬ 
κών, πολιτιστικών και ψυχαγωγικών προγραμμάτων, 

δ) η παραμονή των νέων (κεχωρισμένως δι' άρρενας και 


θήλεις) και των ενηλίκων κατά τας αναλόγους περιόδους 
και κατά ηλικίαν. 

Αρθρον 4 

Δια την συμμετοχήν εις τα προγράμματα θερινών διακο¬ 
πών απαιτείται εγγραφή του ενδιαφερομένου, άμα τη κοι¬ 
νοποιήσει των προγραμμάτων υπό του Κέντρου. 

Αρθρον 5 

α. Το ίδρυμα διοικείται υπό τριμελούς Διοικητικού Συμ¬ 
βουλίου αποτελουμένου εκ του εκάστοτε Μητροπολίτου 
θηβών και Λεβαδείας, ως Προέδρου, αναπληρουμένου 
νομίμως, και δύο μελών, μετά των αναπληρωτών των, τα 
οποία προτείνονται υπότου Σεβαομιωτάτου Προέδρου και 
διορίζονται υπό του Μητροπολιτικού Συμβουλίου, επί 
τριετεί θητεία. 

β. Αι θέσεις των μελών του Διοικητικού Συμβουλίου εί¬ 
ναι τιμητικοί και άμισθοι. 

γ. Το Διοικητικόν Συμβούλιον συνεδριάζει τη προσκλή- 
σει του Σεβαομιωτάτου Μητροπολίτου και ευρίσκεται εν 
απαρτία παρόντων δύο τουλάχιστον μελών. 

δ. Αι αποφάσεις λαμβάνονται κατά πλειοψηφίαν και εις 
περίπτωσιν ισοψηφίας υπερισχύει η ψήφος του Προέ¬ 
δρου. 

ε. Μέλος παραιτούμενον, μη ενδιαφερόμενον ή μη με- 
τέχον, αδικαιολογήτως, εις τρεις συνεχείς συνεδρίας του 
Διοικητικού Συμβουλίου, αντικαθίσταται υπό νέου μέλους, 
κατόπιν προτάσεως του Σεβ. Προέδρου. 

Άρθρον 6 

α. Το Διοικητικόν Συμβούλιον αποφασίζει επί πόσης 
υποθέσεως αφορώσης εις την διοργάνωοιν, διοίκησιν, 
λειτουργίαν και διαχείρισιν του ιδρύματος. 

β. Συντάσσει τον Προϋπολογισμόν και Απολογισμόν του 
ιδρύματος και υποβάλλει τούτους προς έγκρισιν εις το 
Μητροπολιτικόν Συμβούλιον. 

Άρθρον 7 

Ο Πρόεδρος του ιδρύματος, ή ο αναπληρωτής αυτού, 
εκπροσωπεί το ίδρυμα εις όλας τας εννόμους αυτού σχέ¬ 
σεις και εις πάσαν άλλην αρχήν, υπογράφει δε τα πόσης 
φύσεως έγγραφα και συμβάσεις του ιδρύματος. 

Άρθρον 8 

Πόροι του ιδρύματος είναι: 

α. Ειοφοραί της Ιεράς Μητροπόλεως θηβών και Λεβα¬ 
δείας και των ιερών Ναών, 
β. Προαιρετικοί ειοφοραί και δωρεαί. 
γ. Επιχορηγήσεις, κληρονομιά· και κληροδοσίαι φυσι¬ 
κών ή νομικών προσώπων υπέρ του Κέντρου, 
δ. Ποσά προερχόμενα εκ πόσης άλλης νομίμου πηγής, 
ε. Τόκοι εκ κεφαλαίων. 

Άρθρον 9 

Οι πόροι του ιδρύματος διατίθενται: 
α. Δια την αντιμετώπισή των εξόδων λειτουργίας του 
Κέντρου, ως και των προγραμμάτων και του εξοπλισμού 
αυτού. 

β. Δια την συντήρησιν του Κέντρου, 
γ. Δια την απόδοσιν πόσης οφειλής αναγραφομένης εις 
τον Προϋπολογισμόν. 

Άρθρον 10 

Το ίδρυμα τηρεί Βιβλίον φιλοξενουμένων, Βιβίον Πρω¬ 
τοκόλλου, Βιβλίον Πράξεων του Διοικητικού Συμβουλίου, 
Βιβλίον Ταμείου, Γραμμάτια εισπράξεων και εντάλματα 
πληρωμών, άπαντα ηριθμημένα και θεωρημένα υπό του 
Σεβασμιωτάτου Μητροπολίτου. 

Αρθρον 11 

Το ίδρυμα έχει σφραγίδα κυκλικήν φέρουσαν εις το μέ¬ 
σον την επωνυμίαν του ιδρύματος «ΚΕΝΤΡΟΝ ΘΕΡΙΝΩΝ 
ΔΙΑΚΟΠΩΝ», γύρωθεν δε τας λέξεις ΙΕΡΑ ΜΗΤΡΟΠΟΛΙΣ 
ΘΗΒΩΝ ΚΑΙ ΛΕΒΑΔΕΙΑΣ. 

Άρθρον 12 

Παν θέμα το οποίον ανακύπτει κατά την εφαρμογήν του 
παρόντος Κανονισμού και δεν προβλέπεται ρητώς εις τα 
άρθρα αυτού, ρυθμίζεται με απόφασιν του Διοικητικού 
Συμβουλίου. 


Άρθρον 13 

Εις περΐπτωσιν διαλύσεως του ιδρύματος, κατόπιν ητιο- 
λογημένης αποφάσεως του Δ.Σ., άπασα η κινητή και ακί¬ 
νητος περιουσία αυτού περιέρχεται εις το Νομικόν Πρό- 
σωπον της Ιερός Μητροπόλεως θηβών και Λεβαδείας. 

Αρθρον 14 

Η ισχύς του παρόντος άρχεται από της δημοσιεύσεώς 
του εις την Εφημερίδα της Κυβερνήοεως και το περιοδι¬ 
κόν ΕΚΚΛΗΣΙΑ. 

Αρθρον 15 

Από τας διατάξεις του παρόντος Κανονισμού προκαλεί- 
ται δαπάνη εις βάρος του προϋπολογισμού του Νομικού 
Προσώπου της Ιερός Μητροπόλεως θηβών και Λεβα- 
δείας, το ύψος της οποίας δεν είναι δυνατόν να προδιορι- 
σθή. 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕϋΕΧ 223211 ΥΡΕΤΟΗ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗ 

ΡΕΤΗΣΗΣ ΠΟΛΙΤΗΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ. Κ. 185 31 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 <0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 

- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ -Από 16 σελίδες και άνω προσαύξηση 100 δρχ. ανό δσέλιδο ή μέρους αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

50.000 

10.000 » 

50.000 »· 

25.000 

10.000 

5.000 » 

10.000 » 

3.000 » 

250.000 » 

10.000 » 

2.500 δρχ. 

2.500 » 

500 » 

2.500 » 

1.250 >· 

500 » 

250 » 

500 » 

150 » 

12.500 ». 

500 - 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 ·> 10.000 -> 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικούτου Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00'έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























